Agadez

Agadez eller Agadès er en oaseby i Niger, og administrasjonssenter i regionen Agadez. 

Byen ligger sør for Aïrfjellene og har 124 000 innbyggere (2011). Agadez er en markedsplass for tuaregene, og et gammelt knutepunkt for den transsaharisk handelen. Byen vokste fram i løpet av 1400- og 1500-tallet, da sultanatet i Aïr ble etablert. Historic Centre of Agadez; unesco.org

I 2013 ble gamlebyen i Agadez innskrevet på UNESCOs verdensarvliste. Gamlebyen består av 11 kvartaler, asymmetrisk anlagt. Her finnes leirhus, religiøse bygninger og administrative bygninger, alle utført i leire. Minareten som er 27 m høy, er den høyeste i sitt slag. Gamlebyen ble oppført på verdensarvlista av to grunner: dels den særegne byggeskikken i leire, og dels byens historiske rolle i karavanetrafikken over Sahara.

miniatyr|left|Byen ligger i Agadez, Nigers nordligste region.
 Referanser 

 Eksterne lenker 


 agadez-niger.com/, om Agadez og Tuaregkulturen
 agadez.org, historie, samfunn og utvikling

Kategori:Byer i Niger
Kategori:Verdensarven i Niger